
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 198
                                                           din 28 noiembrie 2019
privind desfășurarea evenimentului cultural organizat de către Asociația Corală ”Armonia  Sighișoara” și punerea la dispoziție, cu titlu gratuit, a Sălii Festive a primăriei, pentru concertul de colinde din data de 12 decembrie 2019

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 30.816/VII/05.11.2019 şi la Consiliul Local Sighișoara cu nr. 32.097/15.11.2019, de referatul de aprobare, înregistrat cu nr. 30.807/VII/05.11.2019, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;
Având în vedere adresa Asociației Corale ”Armonia Sighișoara”, înregistrată la Municipiul Sighişoara cu numărul 28.175/08.10.2019, prin care solicită sprijin logistic, pentru desfășurarea evenimentului cultural ce urmează a fi organizat, constând în punerea la dispoziție, cu titlu gratuit, a Sălii Festive a Primăriei Municipiului Sighișoara, pe perioada desfășurării evenimentului cultural, organizat de către Asociația Corală ”Armonia  Sighișoara”, în data de 12 decembrie 2019; 

Ţinând cont de prevederile art. 129 alin. (6) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare, potrivit cărora: ,,consiliul local hotărăşte darea în administrare, concesionarea, închirierea sau darea în folosinţă gratuită a bunurilor proprietate publică a comunei, oraşului sau municipiului, după caz, precum şi a serviciilor publice de interes local, în condiţiile legii”, precum și de prevederile art. 349 - 353 din același act normativ;   

 Văzând şi prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlul gratuit; 

 Văzând Raportul de specialitate cu nr. 30.803/VII/05.11.2019 al Biroului Logistic, Aprovizionare Tehnico - Materială și Administrativ, prin care se propune și se justifică oportunitatea desfășurării evenimentului cultural organizat de către Asociația Corală ”Armonia Sighișoara” și punerea la dispoziție, cu titlu gratuit, a Sălii Festive a Primăriei Municipiului Sighișoara, pe perioada desfășurării acestui eveniment cultural, în data de 12 decembrie 2019; 

    Având în vedere avizele favorabile ale tuturor comisiilor pe domenii de specialitate;
 În temeiul prevederilor art. 129 alin. (2) lit. ,,c” și ,,d”, alin. (6) lit. ,,a”, alin. (7) lit. ,,d” și alin. (14), art. 139 alin. (1) și alin. (3) lit. ,,g” și a art. 196 alin. (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,
H O T Ă R Ă Ş T E:

Art. 1. Se aprobă desfășurarea unui eveniment cultural – concert de colinde, organizat de către Asociația Corală ”Armonia  Sighișoara”, în data de 12 decembrie 2019.
Art. 2. Se aprobă punerea la dispoziție, cu titlu gratuit, a Salii Festive a Primăriei Municipiului Sighișoara, către Asociația Corală ”Armonia Sighișoara”, pe perioada desfăşurării evenimentului cultural, din data de  12 decembrie 2019, începând cu ora 1700.
Art. 3. Se încredinţează cu ducerea la îndeplinire a prevederilor prezentei hotărâri Primarul Municipiului Sighișoara, Direcția Relaţii Publice și Comunicare, Biroul Logistic, Aprovizionare Tehnico - Materială și Administrativ, Serviciul Public Poliția Locală din cadrul Municipiului Sighișoara şi Asociația Corală ”Armonia  Sighișoara”.
Art. 4. Prin grija Secretarului General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

        Buzogany Erzsebet        

                                            Contrasemnează pentru legalitate

SECRETARUL GENERAL al municipiului,


                         Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  1 ex. Direcția Relații Publice și Comunicare;

  2 ex. Biroul Logistic, Aprovizionare Tehnico - Materială și Administrativ;

  1 ex. Serviciul Public Poliția Locală;

  1 ex. Asociația Corală ,,Armonia Sighișoara”.
11 ex.
B.A.                         
